Մի քիչ էլ պատմեմ մեր հանգստավայրերի մասին: Նորքում կառուցված է մի հիանալի կոմպլեքս, որը կատակով անվանում են «հանգստի հաբ»: Նավակնե՞ր` խնդրեմ, այլևայլ խաղե՞ր` խնդրեմ, սրճարան կամ բա՞ր, խնդրեմ: Տատիկները լճակների շուրջը նստած հյուսում են կամ կերակրում կարապներին (սովորություն, որ արդեն չեմ հիշում, թե երբվանից ունեն ռոմանտիկ մեծահասակները) ու դիտողություն անում թոռնիկներին: Իսկ նրանք վազվզում են հսկայական տիկնիկների ձեռքից բռնած, ավազից հազար ու մի բան են սարքում, հատուկ պատրաստված «վհուկի խրճիթ»-ի շուրջը վախով պտտվում, «կարմրամորթների» լաստերով զբոսնում: